b'\n_START_ARTICLE_\nCaproni Ca.79\n_START_SECTION_\nTeknisk beskrivelse\n_START_PARAGRAPH_\nCa.79 flyet hadde samme oppbygning som Ca.73, men med en intern struktur av ulike metallegeringer som st\xc3\xa5lr\xc3\xb8r, st\xc3\xa5ltr\xc3\xa5d og duraluminium. Flykroppen bestod av en st\xc3\xa5lr\xc3\xb8rskonstruksjon trukket med duk, med den forreste seksjonen med cockpiten og neseenden bekledt med duraluminiumplater. Ca.73 hadde det typiske kjennetegnet p\xc3\xa5 Caproni-flyene fra 1920-tallet ved \xc3\xa5 ha vingene arrangert i \xc2\xabomvendt sesquiplan\xc2\xbb, det vil si en og en halv - en \xc2\xabhel\xc2\xbb vinge med st\xc3\xb8rst vingespenn nederst, en \xc2\xabhalv\xc2\xbb vinge \xc3\xb8verst opp. Vanligvis var det omvendt i mellomkrigstiden med den \xc2\xabhalve\xc2\xbb vingen nederst. Som Ca.73 var den nederste vingen i skulderpartiet p\xc3\xa5 flykroppen i toplansvinkel mens den \xc3\xb8verste vingen var flat. Men til forskjell fra Ca.73 hadde Ca.79 en mer normal halefinne med et sett horisontal balanseror._NEWLINE_Likedan hadde Ca.79 flyet ogs\xc3\xa5 en motorgondol hvilende p\xc3\xa5 st\xc3\xb8ttestativer mellom vingene med et par motorer satt rygg mot rygg, en trekkpropellmotor og en skyvepropellmotor. Men det ble montert to ekstra trekkpropellmotorer av samme type som de andre, Isotta-Fraschini Asso 500, p\xc3\xa5 individuelle motorgondoler festet i den nederste vingen. Deretter fikk flyet en samlet ytelseskraft p\xc3\xa5 2\xc2\xa0000 hestekrefter med sine fire motorene._NEWLINE_Dobbelt ratt i cockpiten som var helt \xc3\xa5pent, var blitt innf\xc3\xb8rt som allmenn praksis p\xc3\xa5 flermotors Caproni-fly for piloten og annenpiloten. Forut i neseseksjonen satt skytteren med en scharff-ring man monterte maskingev\xc3\xa6r p\xc3\xa5, som ogs\xc3\xa5 betjente bombeutl\xc3\xb8sningsmekanismen fra sin plasseringen. Som med Ca.73 fantes det en korridor fra den ene enden til den andre, og akterut hadde man en scharff-ring \xc3\xb8verst, og et skyttert\xc3\xa5rn som kan senkes ned under flygning.\n_START_SECTION_\nSpesialskvadronen\n_START_PARAGRAPH_\n62\xc2\xaa Squadriglia S.B.P. (Sperimentale Bombardamento Pesante) \xc2\xabBombardieri Giganti\xc2\xbb del 9\xc2\xba Stormo Bombardamento Terrestre er tittelen p\xc3\xa5 den italienske spesialskvadronen som var opprettet for \xc3\xa5 teste ulike flytyper, og Ca.79 i 1927 var en av de f\xc3\xa5 flytypene som var blitt introdusert for testing. Det ble tre \xc3\xa5r senere overg\xc3\xa5tt av sin st\xc3\xb8rre kusinen Ca.90 som var samtidens st\xc3\xb8rste fly den gang.'